જામનગર મહાનગરપાલિકા દ્વારા લોકેશન ફેકટર આધારિત હાઉસ ટેક્સમાં વધારો કરાયા બાદ તેનો વિપક્ષ દ્વારા ભારે વિરોધ કરાયો છે અને ગબ્બબરસિંઘ ટેક્સ પાછો ખેંચવાની માંગ સાથે શહેરના પ્રદર્શન ગ્રાઉન્ડ ખાતેથી વિશાળ રેલી કાઢવામાં આવી હતી. જેના કારણે કોર્પોરેશનના તમામ ગેઇટ બંધ કરવાની ફરજ પડી હતી. તેમજ શહેરના નવા ભળેલા વિસ્તારોમાં પ્રાથમિક સુવિધા આપ્યા સિવાય ટેક્સની આકારણી કરાતા પહેલાં સુવિધા પછી ટેક્સની માંગણી કરવામાં આવી હતી અને ના-કરની લડતનું એલાન કરવામાં આવ્યું હતું.